Մի «նակազ» ևս, ա՛յրդ պնդաբազուկ, ա՛յրդ լայնալանջ: Ամեն անգամ քաղաքիս փողոցների էսօրվա գովազդը տեսնելիս, աչքիս առաջ էլի էն վհուկ Շամիրամն է գալիս: Ու գիտե՞ս ինչ. Շամիրամի պատկերը ձեր էդ գովազդների դեմ մի հատ Մոնա Լիզա ու մայր Թերեզա է: Մի հատ կարգի ու շնորհքի՛ բեր դրանք, մանվանդ որ մի ժամանակ դու էլ էդ գովազդների աստղերից էիր ու դրանց գործի խորամանկություններին տեղյակ կլինես: Էնպես արա՛, որ էդ գովազդից զատ, մեկ-մեկ ուրիշ բա՜ն էլ քաղաքումս երևա, թե չէ դրանք նե՛նց են քաղաքս ծածկել, որ ո՛չ շենք, ո՛չ տուն, ո՛չ այգի, ո՛չ հուշարձան տեսնել չի լինում. ոչ մի տեսարժան վա՛յր տեսնել չի լինում: Եթե մի քիչ էլ սենց շարունակեք, տուրիստներին, ստիպված, ուղղաթիռներով պտի ման տաք, որ, բացի գովազդից, մի ուրիշ բան էլ էդ մարդիկ տեսնեն: